Diari Oficial de la Generalitat Valenciana


Sumari del DOGV 9963, del 23-10-2024 (2024/10555)

EXTRACTE de la Resolució de 16 d'octubre de 2024, per la qual s’establixen les bases reguladores i es convoquen les ajudes de l’any 2024 per a la millora del proveïment i la reducció de pèrdues en xarxes a municipis menors de 20.000 habitants de la Comunitat Valenciana (PRTR).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9963

Data del DOGV
:   23-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10536

CVE
:   MYJT-N-4916-51111

Data del document
:   16-10-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Extracte

Anàlisi jurídica

 Descriptors 

:   * ajuda pública
    * sanejament públic
    * administració local

BDNS (identif.): 791513.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (<https://www.infosubvenciones.es/bdnstrans/GE/es/convocatoria/791513>)

Primer. Objecte

Convocar els municipis de la Comunitat Valenciana a sol·licitar subvencions per a l’execució d’obres en           matèria de millora del proveïment i la reducció de pèrdues en xarxes de distribució, la reparació i millora dels depòsits i les instal·lacions de potabilització, en municipis de menys de 20.000 habitants de la Comunitat Valenciana.

*Segon. Beneficiaris*

Municipis de la Comunitat Valenciana de menys de 20.000 habitants.

*Tercer. Bases reguladores*

Resolució de 2024, de la Conselleria d’Agricultura, Aigua, Ramaderia i Pesca, per la qual s’establixen les bases reguladores i es convoquen les ajudes de l’any 2024 per a la millora del proveïment i la reducció de pèrdues en xarxes a municipis menors de 20.000 habitants de la Comunitat Valenciana (Pla de recuperació, transformació i resiliència).

*Quart. Dotació*

L’import destinat a les subvencions és de 6.272.632,26 euros

*Quint. Finançament*

L’import total d’esta convocatòria puja a sis milions dos-cents setanta-dos mil sis-cents trenta-dos euros amb vint-i-sis cèntims (6.272.632,26 €), que es finançaran amb càrrec a la partida pressupostària V79620941RH64250 442M00, capítol VII (millora del proveïment i la reducció de pèrdues en xarxes de xicotets i mitjans municipis), línia de subvenció H583935498, de l’Acord de 12 de març de 2024, del Consell, pel qual s’autoritza la incorporació de crèdits de l’exercici 2023 a 2024, procedents del Pla de recuperació, transformació i resiliència finançat pel Mecanisme europeu de recuperació i resiliència. El 100 % de l’import de la convocatòria de la subvenció procedix dels fons Next Generation EU de l’MRR.

La part no executada en l’exercici pressupostari 2024 serà incorporada com a romanents en els exercicis pressupostaris següents fins a la completa execució del programa.

S’establirà una llista de reserva per a les sol·licituds que s’hagen baremat complint amb les condicions administratives i tècniques establides en les bases reguladores per a adquirir la condició de beneficiàries, però que no s’hagen estimat per haver depassat la quantia màxima del crèdit fixat en la convocatòria.

En este supòsit, si alguna de les entitats beneficiàries renunciara a la subvenció en el termini d’un mes des de la notificació de la resolució de concessió, l’òrgan concedent acordarà, sense necessitat d’una nova convocatòria, la concessió de la subvenció a les entitats sol·licitants següents per orde de puntuació, sempre que amb la renúncia per part d’alguna de les persones beneficiàries s’haja alliberat crèdit suficient per a atendre, almenys, una de les sol·licituds denegades.

Sext. Termini de la sol·licitud, forma de presentació i documentació que s’hi ha d’acompanyar

El termini de presentació de sol·licituds, en l’exercici 2024, per a les ajudes d’esta convocatòria serà de dos mesos des de l’endemà de la publicació de l’extracte de la convocatòria en el *Diari Oficial de la Generalitat* *Valenciana.*

Els sol·licitants, ja que en tot cas són persones jurídiques i, per tant, estan obligats a relacionar-se amb la Generalitat a través de mitjans electrònics, en els termes de l’article 14 de la Llei 39/2015, d’1 d’octubre, del procediment administratiu comú, presentaran les sol·licituds telemàticament a través de la seu electrònica de la Generalitat en l’URL següent: <https://www.gva.es/va/proc94427>

  

València, 16 d'octubre de 2024

Miguel Barrachina Ros

Conseller d'Agricultura, Aigua, Ramaderia i Pesca